Perang Bosniak-Croat
Perang Bosniak-Croat adalah sebuah konflik bersenjata antara Republik Bosnia dan Herzegovina dengan Republik Herzeg-Bosnia Croatia yang diistiharkan sendiri oleh etnik Croat Bosnia serta disokong oleh Croatia, yang berlangsung pada 18 Oktober 1992 sehingga 23 Februari 1994. Ia sering kali dirujuk sebagai "perang dalam perang" kerana ia merupakan sebahagian daripada Perang Bosnia yang lebih besar. Pada awalnya, Bosniak (Muslim Bosnia) dan Croat merupakan sekutu dalam melawan Tentera Darat Rakyat Yugoslavia (JNA) dan Tentera Darat Republika Srpska (VRS), tetapi pada akhir tahun 1992 ketegangan antara mereka mula meningkat. Kejadian bersenjata pertama berlaku pada Oktober 1992 di tengah Bosnia antara etnik Croat tempatan dengan tentera Bosniak. Perikatan ketenteraan mereka bertahan sehingga awal tahun 1993 apabila kerjasama mereka mula berakhir dan dua etnik ini mula terlibat dalam konflik terbuka.